laion/Wikipedia-Exotic huggingface dataset:
আজু গোঁসাই

আজু গোঁসাই (আনুমানিক খ্রিস্টীয় ১৮শ শতাব্দী) ছিলেন একজন বাঙালি কবি। তিনি শাক্ত কবি রামপ্রসাদ সেনের গানের প্যারোডি রচনার জন্য পরিচিত ছিলেন। আজু গোঁসাইয়ের সাহিত্যকর্ম ছাড়া তার সম্পর্কে বিশেষ কিছুই জানা যায় না। এমনকি এও জানা যায় না যে, তার প্রকৃত নাম কী ছিল। অনুমান করা হয় তার প্রকৃত নাম ছিল অযোধ্যানাথ বা অযোধ্যারাম গোস্বামী। যোগেন্দ্রনাথ গুপ্তের অনুমান, তার প্রকৃত নাম ছিল সম্ভবত অজয় গোস্বামী বা অচ্যুত গোস্বামী বা রাজচন্দ্র গোস্বামী। আজু গোঁসাই ছিলেন একজন বৈষ্ণব কবি। তিনি অধুনা ভারতের পশ্চিমবঙ্গ রাজ্যের উত্তর চব্বিশ পরগনা জেলার অন্তর্গত হালিশহরে বাস করতেন। তার বাবার নাম ছিল রামরাম গোঁসাই। আজু গোঁসাই শুধুমাত্র রামপ্রসাদ সেনের সমসাময়িক কবিই ছিলেন না, দুজনে একই গ্রামে বাস করতেন। আজু গোঁসাই রামপ্রসাদের গানের প্যারোডি রচনা করে মজা পেতেন। ফলে অনেক সময় উভয়ের মধ্যে ‘দ্বন্দ্ব’ (এক প্রকার ঐতিহ্যবাহী সাংগীতিক বিতর্ক) লেগে যেত। জানা যায় যে, নদিয়ার রাজা কৃষ্ণচন্দ্র রায় যখনই হালিশহরে আসতেন, তখনই এই ধরনের দ্বন্দ্ব উপভোগ করতেন। গোপাল ভাঁড়ের একাধিক গল্পে আজু গোঁসাইএর উল্লেখ পাওয়া যায়। আজু গোঁসাইয়ের কয়েকটি বিখ্যাত গান হল "কেন মন বেড়াতে যাবি", "ডুবিস নে মন ঘড়ি ঘড়ি", "এ সংসার রসের কুটি" ও "সাধ্য কি তোর কালী খাবি"। এগুলি রামপ্রসাদের যথাক্রমে "আয় মন বেড়াতে যাবি", "ডুব দে রে মন কালী বলে", "এ সংসার ধোঁকার টাটি" ও "এবার কালী তোমায় খাব" গানগুলির প্যারোডি। রামপ্রসাদ সেন গোপাল ভাঁড় কৃষ্ণকান্ত ভাদুড়ী Das, Sisir Kumar (২০০৩)। "Aju Gossain"। Samsad Bangla Sahityasangi [Samsad Companion to Bengali Literature] (Bengali ভাষায়) (1st সংস্করণ)। Kolkata: Sahitya Samsad। পৃষ্ঠা 1। আইএসবিএন 81-7955-007-9। উদ্ধৃতি শৈলী রক্ষণাবেক্ষণ: অচেনা ভাষা (link) Banerjee, Asit Kumar (২০০১) [1966]। Bangla Sahityer Itibritta [History of Bengali Literature] (Bengali ভাষায়)। III-B (3rd সংস্করণ)। Kolkata: Modern Book Agency Pvt Ltd। পৃষ্ঠা 318–21। উদ্ধৃতি শৈলী রক্ষণাবেক্ষণ: অচেনা ভাষা (link) Bhattacharya, Bitashok (২০০৪) [1984]। Bangla Bhasha O Sahityer Abhidhan [Dictionary of Bengali Language and] (Bengali ভাষায়) (2nd সংস্করণ)। Kolkata: Banishilpa। পৃষ্ঠা 64। উদ্ধৃতি শৈলী রক্ষণাবেক্ষণ: অচেনা ভাষা (link) Subodh Chandra, Sengupta, সম্পাদক (২০০২) [1976]। Samsad Bangali Charitabhidhan [Samsad Biographical Dictionary of Bengali People] (Bengali ভাষায়)। I। Bose, Anjali (4h সংস্করণ)। Kolkata: Sahitya Samdad। পৃষ্ঠা 42। আইএসবিএন 81-85626-65-0। উদ্ধৃতি শৈলী রক্ষণাবেক্ষণ: অচেনা ভাষা (link)
মুম্বই–পুণে এক্সপ্রেসওয়ে

মুম্বাই–পুণে এক্সপ্রেসওয়ে হল ভারতের প্রথম কংক্রিট দ্বারা নির্মিত ৬-লেন প্রশস্ত নিয়ন্ত্রিত-প্রবেশযোগ্য টোল এক্সপ্রেসওয়ে। এটি মহারাষ্ট্রের রাজধানী ও ভারতের অর্থনৈতিক রাজধানী মুম্বইয়ের সঙ্গে মহারাষ্ট্রের সাংস্কৃতিক ও শিক্ষাগত রাজধানী পুণেকে সংযুক্ত করে। এক্সপ্রেসওয়েটি ২০০২ সালে সম্পূর্ণরূপে চালু হয়েছিল, ভারতীয় সড়কে যানবাহন পরিবহনে গতি ও নিরাপত্তার নতুন অধ্যায়ের প্রবর্তন করেছিল। এটি ভারতের ব্যস্ততম সড়কগুলির মধ্যে একটি। মহারাষ্ট্র সরকার টোল ভিত্তিতে পরিচালিত নতুন এক্সপ্রেসওয়ের সম্ভাব্যতা অধ্যয়ন করার জন্য ১৯৯০ সালে আরআইটিইএস-কে নিয়োগ করেছিল। আরআইটিইএস ১৯৯৪ সালে ₹১১.৪৬ বিলিয়নের (মার্কিন$১৪০মিলিয়ন) আনুমানিক ব্যয় সহ তার প্রকল্প প্রতিবেদন জমা দেয়। মহারাষ্ট্র সরকার ১৯৯৭ সালের মার্চ মাসে নির্মাণ-পরিচালনা-হস্তান্তর ভিত্তিতে ৩০ বছরের জন্য টোল আদায়ের অনুমতি সহ এক্সপ্রেসওয়ে নির্মাণের কাজ এমএসআরডিসি-কে অর্পণ করেছিল। ভারত সরকারের পরিবেশ ও বন মন্ত্রণালয় ১৯৯৭ সালের ১৩ই অক্টোবর পরিবেশগত ছাড়পত্র এবং ১৯৯৭ সালের ১১ই নভেম্বর বন ছাড়পত্র প্রদান করেছিল। এই এক্সপ্রেসওয়েটি মহারাষ্ট্র রাজ্য সড়ক উন্নয়ন পর্ষদ নির্মাণ করেছে। ৯৪.৫ কিলোমিটার দীর্ঘ এক্সপ্রেসওয়েটি নির্মাণে ₹১৬.৩ বিলিয়ন খরচ হয়েছিল। এই এক্সপ্রেসওয়েতে মোট ৬ টি সুড়ঙ্গ পথ রয়েছে, যার মধ্যে সবচেয়ে দীর্ঘটির দৈর্ঘ ১,০৮৬ মিটার। দুর্গাপুর এক্সপ্রেসওয়ে বেলঘড়িয়া এক্সপ্রেসওয়ে যমুনা এক্সপ্রেসওয়ে কল্যাণী এক্সপ্রেসওয়ে ভারতের এক্সপ্রেসওয়ে "Mumbai-Pune Expressway, India"। রোড ট্রাফিক টেকনোলজি। সংগ্রহের তারিখ ৭ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rs 7,000-cr project to add more lanes to expressway, NH-4"। দ্য ইন্ডিয়ান এক্সপ্রেস। এক্সপ্রেস নিউজ এজেন্সি। ৬ ফেব্রুয়ারি ২০১৫। সংগ্রহের তারিখ ৭ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Expressway pune mumbai pune, mumbai pune mumbai, express high way nh-4 national highway no4"। Punediary.com। ৭ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mumbai-Pune expressway may soon have eight lanes"। দ্য টাইমস অব ইন্ডিয়া। ২৩ ফেব্রুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রবেশদ্বার:  সড়ক ভারত
সাত মঠ

সাত মঠ বাংলাদেশের ফেনীর ছাগলনাইয়া উপজেলার একটি প্রাচীন মঠ। এটি বাংলাদেশ প্রত্নতাত্ত্বিক অধিদপ্তর এর তালিকাভুক্ত একটি ঐতিহাসিক স্থাপনা। এটি ফেনী জেলার ছাগলনাইয়া উপজেলা শহরের পশ্চিম ছাগলনাইয়া গ্রামের সাতবাড়ি রোডে এর অবস্থান। এটি আট একর জায়গার উপর প্রতিষ্ঠিত। ছাগলনাইয়ার হিন্দু জমিদার বিনোদ বিহারির বাড়িটি আট একর জায়গাজুড়ে নির্মিত। বর্তমান উপজেলা শহরের পশ্চিম ছাগলনাইয়া গ্রামে এর অবস্থান। বাড়ির পাশে রয়েছে সাতটি চিতা মন্দির। এজন্য এর নাম সাত মন্দির বাড়ি বা রাজবাড়ি বা সাত মঠ হিসেবে পরিচিত পেয়েছে। ১৯৪৮ সালের দিকে জমিদার বিনোদ বিহারি কলকাতা চলে যান। বাড়িটি রেখেই তিনি চলে যান। বর্তমানে স্থানীয় বাসিন্দারা এখানে বসবাস করেন। এটি ফেনী জেলার প্রাচীন একটি মন্দির বা মঠ। বাংলাদেশের প্রত্নতাত্ত্বিক স্থানের তালিকা travelnews; travelnews (২০১৯-০৭-১৯)। "ফেনী জেলার সাত মঠ"। ট্র্যাভেল নিউজ বাংলাদেশ (ইংরেজি ভাষায়)। সংগ্রহের তারিখ ২০২১-০৭-২৪।  "ফেনী জেলা"। feni.gov.bd (ইংরেজি ভাষায়)। ২০২১-০৭-২৪ তারিখে মূল থেকে আর্কাইভ করা। সংগ্রহের তারিখ ২০২১-০৭-২৪।  উইকিমিডিয়া কমন্সে সাত মঠ সংক্রান্ত মিডিয়া রয়েছে।
জিন্দাপীরের সমাধিসৌধ

জিন্দাপীরের সমাধিসৌধ বাগেরহাট জেলা সদরে অবস্থিত একটি প্রাচীন কবর। এখানে মুসলিম সাধক আহমদ আলীকে কবর দেওয়া হয়েছিল বলে ধারণা করা হয়ে থাকে। জিন্দাপীরের সমাধিটি খান জাহান আলরি সমাধির অল্প দূরত্বে পশ্চিম পাশে অবস্থিত। এক গম্বুজ বিশিষ্ট সমাধিটির পাশেই রয়েছে একটি মসজিদ ও আরও বেশ কিছু কবর। যেগুলো তাঁর পরিবারের বলে মনে করা হয়। বর্গাকারে তৈরি সমাধিটি ইট দিয়ে তৈরি করা হয়েছে। সমাধির চারপাশে ৩৩.২২ বর্গমিটারের একটি দেয়াল দিয়ে ঘিরে রাখা হয়েছে। মূল সমাধির দেয়ালগুলোর প্রতিটি বাহু ১০.৯৭ মিটার পুরু ছিল বলে মনে করা হয়; কিন্তু ক্রালক্রমে সেটি ধ্বংস হয়ে গিয়েছে। বর্তমানে দেয়ালগুলোতে কিছু সংস্কার করা হয়েছে। সমাধি ভবনের বাইরে প্রতিটি কোণে বুরুজ বিদ্যমান। ভবনের উত্তর দেয়াল ব্যতীত অন্যপাশে দেয়ালে ৩টি করে প্রবেশপথ রয়েছে। তবে উত্তরের দেয়ালেও একটি প্রবেশপথের অস্তিত্ব পাওয়া যায় বলে প্রত্নত্ত্ববিদগণ মনে করেন। সৌধটির মাঝেই রয়েছে ইটের তৈরি জিন্দাপীরের কবর। কবরটির আয়তন ৪.৮৮ মিটার × ৩.৬৬ মিটার। "জিন্দাপীরের সমাধি কমপেক্স - বাংলাপিডিয়া"।  উইকিমিডিয়া কমন্সে জিন্দাপীরের সমাধিসৌধ সংক্রান্ত মিডিয়া রয়েছে।
ঝুঁড়িঝাড়া ঢিবি

ঝুঁড়িঝাড়া ঢিবি সাতক্ষীরা জেলার তালা উপজেলায় অবস্থিত বাংলাদেশের অন্যতম প্রত্নতাত্ত্বিক স্থাপনা ও সংরক্ষিত পরাকীর্তি। এটি উপজেলা সদর থেকে ২ কিলোমিটার দূরে অবস্থিত। ঝুঁড়িঝাড়া ঢিবির নির্মাণকাল বা এর ইতিহাস সম্পর্কে খুব বেশি জানা যায় না। এখানে কোন শিলালিপিও পাওয়া যায়নি। স্থানীয় জনশ্রুতি অনুসারে, পূর্বে এখানে একটি দীঘি খনন করা হয়েছিল ও খননের ফলে যে মাটি রাখা হয়েছিল সেখান থেকেই এটি উঁচু ঢিবিতে পরিনত হয়েছে। আবার কেউ কেউ মনে করেন, এখানে একটি প্রাচীন মসজিদ ছিল। তবে প্রত্নতত্ত্ববিদগণের মধ্যে কেউ কেউ বলেন, এই উঁচু ঢিবিটি একটি প্রাচীন জমিদার বাড়ির ধ্বংসাবশেষ। বর্তমানে জঙ্গলে আবৃত ঢিবিটি বাংলাদেশের প্রত্নতত্ত্ব অধিদপ্তর সংরক্ষিত পরাকীর্তি হিসেবে ঘোষণা করে। এর একপাশে রয়েছে দীঘি ও অপর পাশে ফসলের মাঠ। http://www.archaeology.portal.gov.bd/sites/default/.../Monument%20list%20(2)%20(3).doc[স্থায়ীভাবে অকার্যকর সংযোগ] উইকিমিডিয়া কমন্সে ঝুঁড়িঝাড়া ঢিবি সংক্রান্ত মিডিয়া রয়েছে।
পীর আলীর সমাধি

পীর আলীর সমাধি বাগেরহাট জেলা সদরে অবস্থিত একটি প্রাচীন কবর। এখানে মুসলিম সাধক মোহাম্মদ তাহের আলী পীরকে কবর দেওয়া হয়েছিল। পীর আলী মোহাম্মদ তাহের খা,ন জাহান আলীর প্রিয় পাত্র ছিলেন। তিনি পূর্বে ব্রাহ্মণ ছিলেন ও খান জাহানের হাত ধরে মুসলমান ধর্মে দীক্ষিত হয়েছিলেন বলে জনশ্রুতি রয়েছে। তখন থেকেই পিরালী ব্রাহ্মণ শব্দের উৎপত্তি। এর ফলে খান জাহান তাকে তার রাজ্যে প্রধান উজির বা কারো কারো মতে, কোন একটি এলাকার শাসনের দায়িত্ব দিয়েছিলেন। ব্রাহ্মণ থাকাকালে তার নাম গোবিন্দ লাল রায় ছিল বলেও জনশ্রুতি রয়েছে। বাগরে হাটের খান জাহান আলী সমাধির কাছেই পশ্চিমপাশে পীর আলীর সমাধিটি অবস্থিত। এটি দেখতে অনেকটাই খান জাহানের সমাধির মত। ধূসর বর্ণের সমাধিটি পাথরে আবৃত। বাংলাদেশের প্রত্নতাত্ত্বিক স্থানের তালিকা "পুরাকীর্তির সংক্ষিপ্ত বর্ণনা - Bagerhat District - বাগেরহাট জেলা"। ৩০ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৬।  উইকিমিডিয়া কমন্সে পীর আলীর সমাধি সংক্রান্ত মিডিয়া রয়েছে।
দশ গম্বুজ মসজিদ

দশ গম্বুজ মসজিদ বাগেরহাট জেলার বাগেরহাট সদর উপজেলায় অবস্থিত একটি প্রাচীন মসজিদ ও সংরক্ষিত প্রত্নস্থল। এটি খান জাহান আমলের মসজিদ বলে মনে করা হয়। মসজিদটি বাগেরহাট সদর উপজেলার কাড়াপাড়া ইউনিয়নের নোনাডাঙ্গা নামক গ্রামে অবস্থিত। ১৫শ শতকে খান জাহান বাগেরহাট ও খুলনায় দুটি শহর প্রতিষ্ঠা করে বাংলা শাসন শুরু করেন। এ সময় তিনি এ অঞ্চলে প্রচুর মসজিদ ও অন্যান্য স্থাপনা নির্মাণ করেন। এই দশ গম্বৃজ মসজিদটিও খান জাহানের তৈরি বলেই প্রত্নতত্ত্ববিদগণ ধারণা করেন। পূর্বে মসজিদের স্থানে একটি ছোট মসজিদের অস্তিত্ব ছিল কিন্তু স্থানীয়রা সেটি ভেঙ্গে সেখানে নতুন মসজিদ স্থাপনের প্রাক্কালে পুরাতন একটি স্থাপনা দেখতে পান। পরবর্তীতে বাংলাদেশ প্রত্নতত্ত্ব অধিদপ্তর সেখানে খননকার্য পরিচালনা করে প্রিাচীন মসজিদটির ধ্বংসাবশেষ অবিষ্কার করেন। পুরো মসজিদটি ৫০.৫ ফুট দৈর্ঘ্য ও ১৮.১০ ফুট প্রস্থ। খননের ফলে সেখানে মসজিদটির চার স্তম্ভের ধ্বংসাবশেষ পাওয়া গিয়েছে। এছাড়াও মসজিদের দেয়ালের কিছু অংশ দৃশ্যমান। প্রত্নতত্ববিদগণ, কাঠামো দেখে ধারণা করেন, দশ গম্বুজ বিশিষ্ঠ মসজিদটি ষাট গম্বুজ মসজিদের অনুরূপ নকশা করে তৈরি করা হয়েছিল। মনে করা হয় কোন প্রকৃতিক দুর্যোগের ফলে মূল মসজিদটি ক্ষতিগ্রস্ত হওয়ার পর প্রাচীন মসজিদর উপর একটি অর্ধ পাকা মসজিদ নির্মাণ করা হয়েছিল। "সুলতানি আমলের ১০ গম্বুজ মসজিদের সন্ধান"। [স্থায়ীভাবে অকার্যকর সংযোগ] উইকিমিডিয়া কমন্সে দশ গম্বুজ মসজিদ সংক্রান্ত মিডিয়া রয়েছে।
জ্যাক সন্ডার্স

জন ভিক্টর সন্ডার্স (ইংরেজি: Jack Saunders; জন্ম: ২১ মার্চ, ১৮৭৬ - মৃত্যু: ২১ ডিসেম্বর, ১৯২৭) ভিক্টোরিয়া রাজ্যের মেলবোর্নে জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০২ থেকে ১৯০৮ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ক্রিকেটে ভিক্টোরিয়া ক্রিকেট দলের প্রতিনিধিত্ব করেছেন জ্যাক সন্ডার্স। দলে তিনি মূলতঃ বামহাতি মিডিয়াম কিংবা স্লো লেফট আর্ম অর্থোডক্স বোলিংয়ে পারদর্শিতা দেখিয়েছেন। ১৯০২ থেকে ১৯০৮ সময়কালে অস্ট্রেলিয়ার পক্ষে ১৪ টেস্টে অংশ নিয়েছিলেন। ১৪-১৮ ফেব্রুয়ারি, ১৯০২ তারিখে অনুষ্ঠিত সিডনি টেস্টে সফরকারী ইংল্যান্ডের বিপক্ষে তার টেস্ট অভিষেক ঘটে। ঐ টেস্টের দ্বিতীয় ইনিংসে পাঁচ-উইকেট লাভ করেন তিনি। এরপর থেকেই সমগ্র খেলোয়াড়ী জীবনে ৭৯ উইকেট লাভের দিকে ধাবিত হন। ১৯০২ সালে জো ডার্লিংয়ের অধিনায়কত্বে ইংল্যান্ড ও দক্ষিণ আফ্রিকা সফর করেন। বামহাতি ধীরগতি বোলার হিসেবে ব্যাপক সফলতা পান। এছাড়াও শুষ্ক মৌসুমে সফলতার মুখ দেখেছেন। সমগ্র খেলোয়াড়ী জীবনে সকল স্তরের ক্রিকেটে ১৭-এর কিঞ্চিৎ বেশি রান দিয়ে ১২৭ উইকেট তুলে নেন। চারটি টেস্ট খেলায় ২৬-এর বেশি রান খরচায় আঠারোজনকে প্যাভিলিয়নে ফেরৎ পাঠান। শেফিল্ডে অনুষ্ঠিত টেস্টে অস্ট্রেলিয়া ১৪৩ রানের জয় পায়। প্রথম ইনিংসে ৫০ রানের বিনিময়ে পাঁচ-উইকেট পেলেও দ্বিতীয় ইনিংসে ১২ ওভারে ৬৮ রান দিয়ে কোন উইকেট লাভে ব্যর্থ হন। ম্যানচেস্টারে ৩ রানের জয়ী খেলায় সন্ডার্স অবিষ্মরণীয় ভূমিকা রাখেন। রোডসের সাথে টেট শেষ উইকেটে জুটি গড়লে তিনি তাকে বোল্ড করেন। ইংল্যান্ডের বিপক্ষে ২৫.৩২ রান গড়ে ৬৪ উইকেট পান। অন্যদিকে দক্ষিণ আফ্রিকার বিপক্ষে ১৫ উইকেট পান ১১.৭৩ গড়ে। জোহেন্সবার্গে নিজস্ব সেরা ৭/৩৪ লাভ করেন। ভিক্টোরিয়ার পক্ষে সর্বশেষ খেলায় অংশ নেয়ার পর নিউজিল্যান্ডে বসতি গড়েন। সেখানে তিনি ওয়েলিংটনের প্রতিনিধিত্ব করেন। ৫১ বছর বয়সে ২১ ডিসেম্বর, ১৯২৭ তারিখে ভিক্টোরিয়ার মেলবোর্নে অস্ত্রোপাচারকালে জ্যাক সন্ডার্সের দেহাবসান ঘটে। "CricketArchive Player Oracle" (ইংরেজি ভাষায়)। CricketArchive। সংগ্রহের তারিখ ২১ জুলাই ২০১৭।  "4th Test: Australia v England at Sydney, Feb 14-18, 1902" (ইংরেজি ভাষায়)। ESPNcricinfo। সংগ্রহের তারিখ ২০১১-১২-১৮।  "Player Profile: Jack Saunders" (ইংরেজি ভাষায়)। ESPNcricinfo। সংগ্রহের তারিখ ২ জুন ২০১৪।  ইয়ান জনসন উইলফ্রেড রোডস অস্ট্রেলিয়া জাতীয় ক্রিকেট দল টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা ইএসপিএনক্রিকইনফোতে জ্যাক সন্ডার্স (ইংরেজি) ক্রিকেটআর্কাইভে জ্যাক সন্ডার্স (সদস্যতা প্রয়োজনীয়) (ইংরেজি) প্রবেশদ্বার:  ক্রিকেট জীবনী
শেখপুর জামে মসজিদ

শেখপুরা জামে মসজিদ যশোর জেলায় অবস্থিত প্রাচীন মসজিদ ও বাংলাদেশের অন্যতম একটি সংরক্ষিত পুরাকীর্তি। এটি কেশবপুর উপজেলার সাগরদাঁড়ী ইউনিয়নের শেখপুরা নামক গ্রামে অবস্থিত। উপজেলা সদর থেকে এটি ১২ কিলোমিটার দূরে অবস্থিত। মুঘল শাসনামলে যশোর অঞ্চলের অনেক স্থানেই মুঘল শাসকগণ বিভিন্ন স্থাপনা ও মসজিদ নির্মাণ করেন। শেখপুরা শাহী মসজিদটি মুঘল আমলেই নির্মিত বলে প্রত্নতত্ত্ববিদগণ নিশ্চিত হয়েছেন। সম্রাট আওরঙ্গজেবের শাসনামলে স্থাপনা তৈরি বলে মনে করা হয়। ১৯৯৭ সালে বাংলাদেশ প্রত্নতত্ত্ব অধিদপ্তর শেখপুরার এ মসজিদটিকে সংরক্ষিত পুরাকীর্তি হিসেবে নথিভূক্ত করে। কথিত আছে, মাইকেল মধুসুধন দত্ত এ মসজিদেই ফারসি ভাষার প্রাথমিক শিক্ষা নিয়েছিলেন। শেখপুরা মসজিদটি ৩ গম্বুজ বিশিষ্ঠ যা মুঘল স্থাপত্যরীতি অনুযায়ী তৈরি করা হয়েছে। মনে করা হয় মসজিদের পূর্ব পাশে ৪টি স্তম্ভের ভিত্তির উপর দাঁড় করানো একটি বারান্দা ছিল যার কিছুটা ধ্বংসাবশেষ এখনো বিদ্যমান। মূল বারান্দা থেকে পূর্ব দিকে একটি ১ মিটার উঁচু দেয়াল রয়েছে। এ দেয়ালঘেরা চত্বরের দক্ষিণ ও উত্তর পাশে দুটি প্রবেশপথ রয়েছে। মসজিদটির আয়তন দৈর্ঘ্য ও প্রস্থ মিলিয়ে যথাক্রমে ২১.৫ মিটার ও ১৬.৬ মিটার এবং এটি ১২ মিটার উঁচু। বাংলাদেশের প্রত্নতাত্ত্বিক স্থানের তালিকা বাংলাদেশের মসজিদের তালিকা খুলনা বিভাগের মসজিদের তালিকা "শেখপুরা মসজিদ - Keshabpur Upazilla - কেশবপুর উপজেলা"। [স্থায়ীভাবে অকার্যকর সংযোগ] উইকিমিডিয়া কমন্সে শেখপুর জামে মসজিদ সংক্রান্ত মিডিয়া রয়েছে।
সিংদহা আউলিয়া মসজিদ

সিংদহা আউলিয়া মসজিদ বা খানায়ে খোদা মসজিদ ঝিনাইদহ জেলার কালিগঞ্জ উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি পুরাকীর্তি। এটি উপজেলার সিংহগা নামক স্থানে অবস্থিত। মসজিদটির নির্মাণকাল সম্পর্কে সঠিক তথ্য পাওয়া যায় না। তবে বাংলার শাসক খানজাহান আলী ১২ জন মুসলিম সাধক নিয়ে এ অঞ্চলে আসার পর বেশ কিছু মসজিদ ও স্থাপনা নির্মাণ করেন। সিংদহা আউলিয়া মসজিদ এগুলোর মধ্যে একটি বলে ধারণা করা হয়। গাজী কালু চম্পাবতী নামে কেউ একজন খান জাহানের সময় মসজিদটি নির্মাণ করেছিলেন বলে ধারণা করা হয়। মসজিদটির গঠন দেখে এটি সুলতানী আমলে তৈরি অন্য মসজিদগুলোর সাথে অনেকটাই মিল খুঁজে পাওয়া যায়। আউলিয়া মসজিদে মোট ৫টি প্রবেশপথ রয়েছে যার মধ্যে পূর্ব দেয়ালে ৩টি এবং উত্তর ও দক্ষিণ দেয়ালে ১টি করে প্রবেশ পথ রয়েছে। বর্গাকারে তৈরি আউলিয়া মসজিদের পশ্চিম দেয়ালে ২টি মেহরাব রয়েছে। মেহরাবের গয়েও তিন পাশে মোট ৬টি প্লাষ্টার বসানো। অন্যান্য মসজিদগুলোতে তিনটি মেহরাব থাকলেও এখানে একটি মেহরাবের পরিবর্তে সেখানে ফুল ও লতাপাতার নকশাযুক্ত আয়তক্ষেত্রের ন্যায় একটি কাঠামো তৈরি করা হয়েছে। মসজিদের বহির্ভাগটি পূর্ব থেকে পশ্চিমে ১১ মিটার এবং অপর দুদিকে ৭.৬০ মিটার। এছাড়াও ভেতরের দিকে একইভাবে ৭.৭০ মিটার এবং অপরদিকে ৬.৩৫ মিটার। এর পশ্চিমের দেয়াল ভুমি থেকে প্রায় ২.৩০ মিটার উচ্চতায় স্থাপিত। বাংলাদেশের মসজিদের তালিকা খুলনা বিভাগের মসজিদের তালিকা http://www.jhenaidah.gov.bd/tourist_spot-দর্শনীয়-স্থান[স্থায়ীভাবে অকার্যকর সংযোগ] উইকিমিডিয়া কমন্সে সিংদহা আউলিয়া মসজিদ সংক্রান্ত মিডিয়া রয়েছে।
আবদুল হামিদ খান ইউসফজয়ী

আবদুল হামিদ খান ইউসফজয়ী (১৮৪৯ - ১৯১০) ছিলেন একজন বাঙালি কবি, লেখক এবং সাংবাদিক। হামিদ ১৮৪৯ সালে টাঙ্গাইল জেলার কালিহাতি উপজেলার চারন গ্রামে জন্মগ্রহণ করেন। তার পিতার নাম শওহার আলী। হামিদ ১৮৮৬ সালে ‘আহমদী’ নামে একটি পাক্ষিক পত্রিকা সম্পাদনা করেছেন। পরবর্তীতে এর নাম পরিবর্তন করে ‘নবরত্ন’ করা হয়। করটীয়ার জমিদার মাহমুদ আলী খান পন্নীর সহযোগীতায় তার প্রতিষ্ঠিত ‘মাহমুদীয়া’ প্রেস থেকে পত্রিকাটি প্রকাশিত হত। তার প্রথম কাব্যগ্রন্থ ‘উদাসী’ ১৯০০ সালে প্রকাশিত হয়। প্রেম বিষয়ক এ গ্রন্থটিতে উদাসী, কিরণপ্রভা এবং অরুণ ভাতি নামে তিনটি কাব্য কাহিনী রয়েছে। তার লেখাসমূহে সমকালীন সমাজের দুঃখ দুর্দশার উল্লেখ পাওয়া যায়। তার অন্যান্য প্রকাশিত গ্রন্থগুলো হলোঃ প্রেমিক উদাসী বজ্রবালা অরুণ ভাতি কিরুণ প্রভা হৃদয় উদ্যান বিরাট সঙ্গীত আরব কাণ্ড মহাসংবাদ হামিদ ১৯১০ সালে মৃত্যুবরণ করেন। ইসলাম খান, নুরুল (১৯৯০)। বাংলাদেশ জেলা গেজেটীয়ার টাংগাইল। ঢাকা: সংস্থাপন মন্ত্রণালয়।  "প্রখ্যাত ব্যক্তিত্ব"। বাংলাদেশ জাতীয় তথ্য বাতায়ন। ১৮ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৭।
কমলিনী মুখার্জি

কমলিনী মুখার্জি (জন্মঃ ৪ মার্চ, ১৯৮৫) একজন ভারতীয় চলচ্চিত্র অভিনেত্রী; যিনি মূলত তেলুগু চলচ্চিত্রে অভিনয় করে থাকেন। পাশাপাশি তিনি তামিল, মালায়ালাম, হিন্দি, বাংলা এবং কান্নাডা ভাষার চলচ্চিত্রেও অভিনয় করেন। তিনি ইংরেজি সাহিত্যে স্নাতক সম্পন্ন করার মুম্বাই থেকে থিয়েটার অভিনয়ের উপর কোর্স সম্পন্ন করেন। তিনি তার চলচ্চিত্র জীবনের সূচনা করেন ২০০৪ সালে মুক্তিপ্রাপ্ত ফির মিলেঙ্গে চলচ্চিত্রের মাধ্যমে। ফির মিলেঙ্গে সিনেমাটি মুলত মরণব্যাধী এইডস এর উপর ভিত্তি করে নির্মাণ করা হয়েছিল। তিনি আনন্দ (২০১৪)।আনন্দ চলচ্চিত্রে অসামান্য অভিনয়ের কারণে বেশ কয়েকটি পুরস্কারের ভূষিত হন। কমলিনী কলকাতা, ভারতে জন্মগ্রহণ করেন। তার পিতা নৌবাহিনীর ইঞ্জিনিয়ার ছিলেন এবং তার মা ছিলেন একজন জুয়েলারি ডিজাইনার। তার কলকাতার লরেটো কলেজ থেকে স্নাতক সম্পন্ন করেন। পরবর্তীতে তিনি নয়াদিল্লী থেকে হোটেল ম্যানেজমেন্টের উপরে পড়াশোনা চলা অবস্থায় হঠাৎ ছেড়ে দেন। ভারতীয় চলচ্চিত্র অভিনেত্রীদের তালিকা "Back to Tollywood"। India Today। ১৪ জানুয়ারি ২০১২। সংগ্রহের তারিখ ১২ জুন ২০১৬।  "Kamalinee Mukherjee - Interview"। Chitramala.com। ২০০৯-০৮-২০ তারিখে মূল থেকে আর্কাইভ করা। সংগ্রহের তারিখ ২০০৮-০৬-০৬।  Sengupta, Reshmi (২০০৪-০৮-২১)। "Star-struck sister act"। The Telegraph। ২০১১-০৫-২৫ তারিখে মূল থেকে আর্কাইভ করা। সংগ্রহের তারিখ ২০০৮-০৬-০৬। She’s 24, but ... Kamalinee Mukherjee.  উইকিমিডিয়া কমন্সে কমলিনী মুখার্জি সংক্রান্ত মিডিয়া রয়েছে। ইন্টারনেট মুভি ডেটাবেজে কমলিনী মুখার্জি (ইংরেজি)
রিয়াজউদ্দিন আহম্মদ মাশহাদী

রিয়াজউদ্দিন আহম্মদ মাশহাদী দেশ বিখ্যাত আলেম, সুপন্ডিত ও লেখক ছিলেন। তার ছদ্মনাম ফকির আবদুল্লাহ বিন ইসমাইল। রিয়াজউদ্দিন আহম্মদ মাশহাদী ১৮৫৯ সালে কালিহাতি উপজেলার চা্রান গরামে জন্মগ্রহণ করেন। কলিকাতায় আলীয়া মাদ্রাসার বাংলা ও সংস্কৃতের অধ্যাপক ছিলেন এর পর দেলদুয়ার জমিদার গজনবী পরিবারের ম্যানেজারের পদে কর্মরত ছিলেন তিনি। সমাজ সংস্কারক, অগ্নিকুক্কুট সুরিয়া বিজয় ইত্যাদি। "প্রখ্যাত ব্যক্তিত্ব"। বাংলাদেশ জাতীয় তথ্য বাতায়ন। ২২ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৯।
শমসের গাজীর কেল্লা, ছাগলনাইয়া

শমসের গাজীর কেল্লা ফেনী জেলার ছাগলনাইয়া থানার জগন্নাথ সোনাপুর ও চম্পকনগর এ অবস্থিত। ব্রিটিশ বিরোধী আন্দোলনে জায়গাটি গুরুত্বপূর্ণ ভূমিকা রেখেছিলো। শমসের গাজী ছিলেন একজন ব্রিটিশ বিরোধী বিপ্লবী এবং ত্রিপুরার রোশনাবাদ পরগনার কৃষক বিদ্রোহের নায়ক। ১৭৫৭ সালে ব্রিটিশ ঐপনিবেশিক শক্তির আগ্রাসন প্রতিহত করতে গিয়ে মৃত্যু বরণ করেন তিনি ভাটির বাঘ বলে পরিচিত। শমসের গাজী নবাব সিরাজুদ্দৌলার পর তিনিই ঔপনিবেশিক শক্তির হাতে প্রথম নিহত হন। ফেনীর ছাগলনাইয়ার চম্পকনগর ও জগন্নাথ সোনাপুরের বর্তমান ভারত সীমান্ত এলাকাটি শমসের গাজীর স্মৃতি বিজড়িত স্থান। এখানে রয়েছে শমসের গাজীর সুড়ঙ্গ, শমসের গাজীর দীঘি এবং আরও অনেক কিছু। তবে তার প্রাসাদসহ অন্য অনেক গুরুত্বপূর্ণ স্থাপনার ধ্বংসাবশেষ ভারতের ত্রিপুরার মধ্যে ভাগ হয়ে রয়ে গেছে। শমসের গাজীর তৈরি দুর্গটি এখন বিলুপ্ত। কিন্তু সেখানে তার স্মৃতিবিজড়িত অনেক কিছুই রয়ে গেছে। তার তৈরি কৈয়্যারা দিঘী,গুপ্ত সুড়ঙ্গ ইত্যাদি রয়ে গেছে। কিছু কিছু স্থাপত্য এখন পাশে ভারতের সীমান্তের ওপারে ত্রিপুরা রাজ্যে রয়ে গেছে। বর্মানে তার স্মৃতিকে ধরে রাখতে সেখানে শমসের গাজীর বাঁশের কেল্লা রিসোর্টস নামক পর্যটন কেন্দ্র স্থাপিত হয়েছে। অনেক পর্যটকই সেখানে ভ্রমণ করেন। বাংলাদেশের প্রত্নতাত্ত্বিক স্থানের তালিকা http://subhapurup.feni.gov.bd/site/view/tourist_spot/দর্শণীয়[স্থায়ীভাবে অকার্যকর সংযোগ] স্থান সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৬৬ বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: শমসের গাজী
বীর প্রতীক

বাংলাদেশের স্বাধীনতা যুদ্ধে যাঁরা অবদান রেখেছিলেন তাদের মধ্যে থেকে বাংলাদেশ সরকার বিভিন্ন জনকে তাদের অবদানের ভিত্তিতে বীর শ্রেষ্ঠ, বীর উত্তম, বীর বিক্রম ও বীর প্রতীক উপাধিতে ভূষিত করেন। বীর প্রতীক চতুর্থ সর্বোচ্চ উপাধি। মোট ৪২৬ জনকে এই উপাধিতে ভূষিত করা হয়। শহীদ বীরদের নামের পাশে তারকা (*) চিহ্ন উল্লেখ করা হলো। ১৯৭৩ সালের ১৫ ডিসেম্বর প্রকাশিত বাংলাদেশ সরকারের প্রতিরক্ষা মন্ত্রণালয়ের চূড়ান্ত গেজেট, গেজেট নং-৮/২৫/ডি-১/৭২-১৩৭৮ "দৈনিক প্রথম আলো"। ২০১৪-০৩-০৮ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  বাংলাদেশ গেজেট, অতিরিক্ত, ১১ মার্চ, ২০০৪, পৃ:১০৮০-১১১২, শেখ মো: মোবারক হোসেন(উপ সচিব), উপ-নিয়ন্ত্রক, বাংলাদেশ সরকার মুদ্রণালয়, ঢাকা কর্তৃক প্রকাশিত। মো: আমিন জুবেরী আলম, উপ-নিয়ন্ত্রক, বাংলাদেশ ফরম ও প্রকাশণা অফিস
শালবনি শিল্পতালুক

শালবনি শিল্পতালুকটি ভারত এর রাজ্য পশ্চিমবঙ্গের পশ্চিম মেদিনীপুর জেলার শালবনিতে অবস্থিত।এটি পশ্চিমবঙ্গের একটি গুরুত্বপূর্ণ শিল্পতালুক।বর্তমানে এখানে শিল্প কারখানা নির্মাণকার্য চলছে। শিল্পতালুকটি ২৩.০০ উত্তর ও ৮৫.০০ দক্ষিণে অবস্থিত।সমুদ্র সমতল থেকে ৫৫ মিটার উচ্চতায় অবস্থিত। শালবনি শিল্পতালুকটি ৪,৫০০ একর জমি নিয়ে গঠিত।এই শাল্পতালুকে নিজস্ব সড়ক,নিকাশি ব্যবস্থা ও জলের ব্যবস্থা করা হয়েছে।যা শিল্প পরিকাঠামোোর জন্য গুরুত্বপূর্ণ। এই শিল্পতালুকের পাশেই ৬০ নং জাতীয় সড়ক (ভারত) অবস্থিত।এই মহাসড়ক দ্বারা ৬ নং জাতীয় সড়ক (ভারত) এর সঙ্গে যুক্ত শিল্পতালুকটি।এটি কলকাতা থেকে ১৩৫ কিলোমিটার দূরে অবস্থিত এবং হলদিয়া বন্দর ১১০ কিলোমিটার দূরে অবস্থিত। পশ্চিমবঙ্গের শিল্পতালুকসমূহের তালিকা "West Bengal Industrial Development Corporation"। সংগ্রহের তারিখ ২০-১০-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ]
কায়েম কোনা মসজিদ

কায়েম কোলা মসজিদ যশোর জেলার ঝিকরগাছা উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি সংরক্ষিত পুরাকীর্তি। এটি উপজেলার কায়েম কোলা নামক গ্রামে অবস্থিত। উপজেলা সদর থেকে এর দূরুত্ব ৫ মাইল। মসজিদটির নির্মাণ ইতিহাস সম্পর্কে খুব বেশি জানা যায় না। মসজিদটির নির্মাণ সম্পর্কে যে, তথ্যগুলো প্রচলিত সেগুলো স্থানীয় জনশ্রুতি। কিংবদন্তি অনুসারে, বাংলার নবাব মীর জাফর আলী খানের সময়কালে এ অঞ্চলের কোন একজন জমিদার মসজিদটি নির্মাণ করেন যদিও এর স্থাপত্য দেখে কেউ কেউ ্েটিকে সুলতানী আমলের স্থাপনা বলে মনে করেন। জমিদার নির্মাণ করেছিলেন বলে স্থানীয়ভাবে এটি জমদার মসজিদ নামেও পরিচিত। তবে অনেক প্রত্নতত্ত্ববিদই মনে করেন মসজিদটি ১৭শ শতকের দিকে তৈরি করা হয়েছে। তিন গম্বুজবিশিষ্ঠ এ মসজিদটির প্রতিটি দেয়ালের পুরুত্ব ৩ ফুটের কাছাকাছি। মসজিদে মোট ৩টি প্রবেশপথ রয়েছে যেগুলো পর্বপাশের দেয়ালে স্থাপিত। তবে সুলতানী আমালে নির্মিত মসজিদ সমূহে তিনটি করে মেহরাব থাকলেও এটিতে রয়েছে একটি। সে অনুসারে অনেকেই এটিকে সুলতানী আমলের স্থাপনা বলে অস্বীকার করেন। পুরো মসজিদটি দৈর্ঘে্য ৩৪ ফুট ও প্রস্থে ১৩.৫ ফুটের কাছাকাছি। বর্তমানে এর দেয়ালগুলো প্রায় ধ্বংসের পথে। বাংলাদেশের প্রত্নতাত্ত্বিক স্থানের তালিকা বাংলাদেশের মসজিদের তালিকা খুলনা বিভাগের মসজিদের তালিকা "মসজিদ - Magura Union - মাগুরা ইউনিয়ন"। [স্থায়ীভাবে অকার্যকর সংযোগ] উইকিমিডিয়া কমন্সে কায়েম কোনা মসজিদ সংক্রান্ত মিডিয়া রয়েছে।
জোড় বাংলা মন্দির, নড়াইল

জোড় বাংলা মন্দির নড়াইল জেলার লোহাগড়া উপজেলায় অবস্থিত বাংলাদেশের একটি প্রাচীন মন্দির ও অন্যতম সংরক্ষিত পুরাকীর্তি। এটি নবগংগা নদীর তীরবর্তী রায়গ্রামে অবস্থিত। ইতিহাসবিদগণ মনে করেন, মন্দিরটি নির্মাণ করেন মেনাহাতি নামক এক ব্যক্তির ছোটভাই রামশঙ্কর। মেনাহাতি, সীতারাম রাজার অন্যতম একজন সেনাপতি ছিলেন বলে মনে করা হয়। বর্তমানে বাংলাদেশ প্রত্নতত্ত্ব অধিদপ্তর মন্দিরটিকে সংরক্ষিত পুরাকীর্তি হিসেবে নথিভূক্ত করেছে। জোড় বাংলা মন্দিরের পাশেই একটি শিব মন্দির রয়েছে যেটি একই সময়ে তৈরি বলে মনে করা হয়। উক্ত মন্দিরের দেয়ালে প্রাপ্ত শিলালিপি থেকে জানা যায় মন্দিরটি ১৭২৪ সালের কোন এক সময়ে তৈরি করা হয়েছিল। অন্য সকল জোড় বাংলা মন্দিরের সাথে এর স্থাপত্যশৈলিতে মিল খুঁজে পাওয়া যায়। এটি সীতারাম রাজার সময়কালে তৈরি বলে তার তৈরি মন্দিরগুলোর অনুকরণেই তৈরি করা হয়েছে। মন্দিরটি দোচালা আকৃতির ও ছাদ পাকা করা হয়েছিল। মোট দুটি দোচালা ঘরের মধ্যে প্রতিটির বহি:র্ভাগ ও অভ্যন্তরে মন্দিরের পরিমাপ যথাক্রমে ২৮”/২২”-১০” ইঞ্চি এবং ১৪”-৪”/১৪”-৪” ইঞ্চি। "জেলার ঐতিহ্য - Narail District - নড়াইল জেলা"। ১৮ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৬।  উইকিমিডিয়া কমন্সে জোড় বাংলা মন্দির, নড়াইল সংক্রান্ত মিডিয়া রয়েছে।